b"\n_START_ARTICLE_\nDeute exterior\n_START_PARAGRAPH_\nEl deute exterior \xc3\xa9s la suma de les obligacions que t\xc3\xa9 un pa\xc3\xads respecte a uns altres, que es compon de deute p\xc3\xbablic (el contret per l'estat del pa\xc3\xads) i deute privat o del sector privat (el contret pels  particulars en l'exterior)._NEWLINE_El deute extern pel que fa a altres pa\xc3\xafsos es d\xc3\xb3na amb freq\xc3\xbc\xc3\xa8ncia a trav\xc3\xa9s d'organismes com el Fons Monetari Internacional o el Banc Mundial. Si el deutor t\xc3\xa9 problemes per a pagar-lo, pot suposar un seri\xc3\xb3s problema per al desenvolupament econ\xc3\xb2mic d'un pa\xc3\xads, i fins i tot per a la seva autonomia._NEWLINE_En principi l'endeutament no \xc3\xa9s dolent, perqu\xc3\xa8 permet conservar els recursos propis i rebre recursos aliens per a explotar, processar o produir nous b\xc3\xa9ns i serveis. No obstant aix\xc3\xb2 es torna un problema quan aquest deute no s'utilitza realment per al que va ser sol\xc2\xb7licitat o b\xc3\xa9 les condicions de devoluci\xc3\xb3 s'endureixen. Aleshores pot arribar a ser una de les causes del subdesenvolupament m\xc3\xa9s que un cam\xc3\xad per a resoldre'l."